<classify> Mechi hiyo ni ya kuwania kufuzu fainali za Kombe la Mataifa Afrika kwa wanawake ambapo waamuzi wanatoka Ethiopia.Akizungumza na wachezaji hao kambini kwao Karume, Ilala jana, Naibu Waziri wa Habari, Utamaduni, Sanaa na Michezo, Anastazia Wambura alisema fedha hizo zimetoka kwa wadau mbalimbali wa soka.Februari 12 nilikuja kuwatembelea hapa kambini, katika changamoto mlizoniambia zinawakabili ni upungufu wa fedha sasa nimetafuta fedha kutoka kwa watu mbalimbali nimepata Sh milioni 15, alisema.Katika hizo fedha kuna mdau mmoja ambaye hataki tumtangaze ametoa Sh milioni tatu, mwingine ni kampuni ya maziwa ya Asas imetoa Sh milioni mbili na Mamlaka ya Mawasiliano Tanzania TCRA imetoa Sh milioni 10, alisema.Akizungumzia mchanganuo wa fedha hizo Wambura alisema endapo timu itashinda mechi ya keshokutwa kila mchezaji atapata Sh 300,000 na endapo itashinda mechi ya marudiano Zimbabwe kila mchezaji atapata kiasi kama hicho cha fedha.Endapo mtashindwa kufunga basi fedha zitapewa uongozi na kufanyia shughuli nyingine, alisema Anastazia na kuwataka wachezaji kushinda siku hiyo.Akizungumzia maandalizi ya mechi hiyo Ofisa Habari wa Shirikisho la Soka Tanzania TFF Baraka Kizuguto alisema yanaendelea vizuri na kutaja viingilio katika mechi hiyo ni Sh 3,000 na Sh 2,000. Fainali za michuano hiyo zimepangwa kufanyika Cameroon baadaye mwaka huu.Twiga Stars ilishawahi kufuzu fainali hizo mwaka 2011 zilipofanyika Afrika Kusini.  <topic>: michezo 